DIE gedagte om ysberge as ’n bron van vars water na die kuste van Suid-Afrika, Australië en die Amerikas te sleep, is al meer as een keer in die verlede geopper. Daar is egter ’n paar ingewikkelde vraagstukke wat met die idee gepaard gaan, soos die buitensporige koste, die verlies aan water weens wegsmelting tydens ver­voer en newe-effekte rakende die ekologie en omgewing.